น้ำมูกไหลตลอดเวลาครับ ไม่ว่าจะที่มีฝุ่นน้อย เยอะ ห้องแอร์ อากาศธรรมดา จาม น้ำมูกไหลลงคอ ไม่เคยเป็นภูมิแพ้มาก่อน ถ้าดื่มแอลกอฮอล์จะยิ่งไหลเยอะเลยครับ ไหล จามตลอด ดื่มน้อยก็เป็นเหมือนกัน เป็นคนออกกำลังกายบ่อย ดื่มบ่อย สูบบุหรี่ แต่เลิกดื่ม และสูบแล้ว ทานยาเพื่อให้น้ำมูกหยุดไหล หยุดจาม ตัวยาcetirizine ก็เอาไม่อยู่ fexofenadine hcl ก็เอาไม่อยู่ ทานตัวLevocetirizine 2 hcl ถึงเอาอยู่ อยากขอคำแนะนำเบื้องต้น ควรพบแพทย์เพื่อตรวจอะไรไหม อายุ 22 ปกติไม่ทานยาจะไหลตลอด จะทานบ้างก็ตอนออกไปข้างนอก
สวัสดีค่ะ อาการคล้ายกับเป็นอาการภูมิแพ้ค่ะ เนื่องจากเป็นเรื้อรังและมีอาการน้ำมูกไหลมาก และมีคันตาร่วมด้วย โดยส่วนใหญ่แล้วโรคภูมิแพ้ควบคุมได้ดีด้วยยาต้านฮิสตามีนดังที่ กล่าวมา แต่ว่าบางครั้งถ้ายังไม่ได้ผล แพทย์อาจจะพิจารณาเพิ่มขนาด หรือให้กิน 2-3 ชนิดพร้อมๆกัน หรือเปลี่ยนชนิดของยา แนะนำให้ไปพบแพทย์หูคอจมูกเพื่อตรวจดูว่าเป็นภูมิแพ้จริงๆ ไม่ได้มีสาเหตุอื่น จากนั้นแพทย์จะสั่งจ่ายยาแก้แพ้ตามความเหมาะสมค่ะ